રાજ્ય સરકારે પ્રોજેક્ટ માટે સચિવકક્ષાની એક કમિટીના રચના કરી છે. તાજેતરમાં દિલ્હી મેટ્રો રેલ પ્રોજેક્ટના વડા શ્રીધરને કમિટીની બેઠક બોલાવી ચર્ચા-વિચારણા કરી હતી. આ બેઠકમાં મેટ્રો રેલ માટે ત્રણ વિકલ્પ માર્ગ ઉપર ચર્ચા કરાઈ હતી. જેમાં વાસણાથી ગાંધીનગર રૂટ રિવરફ્રન્ટમાં શરૂ કરી શકાય કે કેમ તે અંગે ચર્ચા કરાઈ હતી, પરંતુ તેમાં આ પ્રોજેક્ટ હાથ ધરવાથી નદી ઉપર આવેલા તમામ બ્રિજની ડિઝાઇનમાં ફેરફાર કરવો પડે તેવી સ્થિતિ ઊભી થાય તેમ છે.